Solum Larsens advokat: - Han tenker mest på familien sin
- Min klient er fortsatt dypt nedbrutt og fortvilet, men jeg tror nå at det ikke kommer til å gå så lang tid før han blir avhørt. Han virker samlet nå og et avhør virker mye nærmere enn jeg trodde sist gang jeg snakket med han. - I løpet av et par dager? - Ja, jeg tror det. BAKGRUNN:Ventres nestleder voldtektssiktet Solum Larsen er svært opptatt av familien sin, ifølge advokaten. - Det han tenker mest på nå er familien sin. Jeg er veldig glad for at jeg har kunnet forsikre han om at de er ivaretatt og det føler han veldig godt, sier Sunde. Hun reagerer skarpt på det hun kaller et «karakterdrap» i media. - Hva har det med denne saken å gjøre hvordan han ble oppfattet av en kvinne i Unge Venstre på begynnelsen av 1990-tallet da han var i starten av tyveårene? Det er personforfølgelse av en mann som til de grader ligger nede og som har erkjent at det han er gjort er moralsk forkastelig, sier Sunde. I går ble det gjennomført en rekke avhør av sentrale vitner i saken. Avtroppet fylkesleder i Rogaland Venstre, Iselin Nybø, og gruppeleder i Stavanger Venstre, Per A. Thorbjørnsen var blant dem. Litt over klokken ti torsdag kveld kom Thorbjørnsen ut fra avhør hos politiet. Da hadde han forklart seg i åtte timer. - Jeg har snakket så mye at jeg har nesten ikke ord igjen, sier han. - Denne runden her har jeg først og fremst snakket om Helge og jenta. Men vi har også måtte forklare hvordan jeg kjenner partene. Og det er klart jeg har kjent Helge atskillig lenger enn jenta. - Vi vil bruke morgentimene fredag til å gå gjennom det som har kommet frem i avhør, sier politiadvokat Elisabeth Rød i Haugaland og Sunnhordland politidistrikt. Venstre-nestlederen er siktet for voldtekt. - Vi mener det er skjellig grunn til mistanke om voldtekt, slik siktelsen lyder, sier Rød. Helge Solum Larsen og hans advokat bruker tiden de har sammen til å forberede han på avhørene. - Jeg forklarer han hva som venter i avhør. Han mobiliserer nå for å samarbeide med politiet slik at denne saken kan bli så godt belyst som mulig, sier Sunde.
Helge Solum Larsens advokat, Inger Marie Sunde, mener klienten hennes kan avhøres i løpet av et par dager.